b"\n_START_ARTICLE_\nCharles-Simon Favart\n_START_SECTION_\nBakgrunn\n_START_PARAGRAPH_\nFavart stammet fra en h\xc3\xa5ndverkerfamilie; faren var konditor. Allerede i skoletiden ved College Louis le Grand begynte han \xc3\xa5 skrive.\n_START_SECTION_\nKarriere\n_START_PARAGRAPH_\nHand debut med \xc2\xabLa France d\xc3\xa9livr\xc3\xa9e par la Pucelle d'Orl\xc3\xa9ans\xc2\xbb (et dikt om Jeanne d\xe2\x80\x99Arc) ble meget godt mottatt. Etter at dertil Acad\xc3\xa9mie des Jeux Floraux gav ham Jeux floraux, viet han seg helt og holdent til sin forfattervirksomhet. Blant hans mest fremgangsrike stykker var Annette et Lubin, Le Coq du milage (1743), Ninette \xc3\xa0 la cour (1753), Les Trois Sultanes (1761) og L'Anglais de Bordeaux (1763). Favart ble direkt\xc3\xb8r for Op\xc3\xa9ra-Comique,_NEWLINE_Den 12. desember 1745 giftet Favart seg med artisten og forfatteren Marie Justine Beno\xc3\xaete Duronceray (1727-1772).De fikk en s\xc3\xb8nn, den senere skuespiller og forfatter Charles-Nicolas Favart. Vinteren 1745/46 tok marskalken av Sachsen, Hermann Moritz von Sachsen Favart og hans hustru under kontrakt, og de fulgte med ham og et helt ensemble til Brussel._NEWLINE_Senere vendte Favart og hans familie tilbake til Paris. Det tjente begge til livets opphold som skuespillere og som forfattere av teaterstykker. Disse konsiperte Favart nesten utelukkende for  Op\xc3\xa9ra-Comique. Han forfattet dem enten sammen med sin ektefelle, eller sammen med Claude-Henri de Fus\xc3\xa9e de Vosenon. Det har i ettertid vist seg vanskelig \xc3\xa5 skjelne sikkert mellom hans og de to sistnevntes skrivestil og bidrag._NEWLINE_Mellom 1759 og 1770 fungerte Favart ogs\xc3\xa5 som korrespondent for wienerhoffet og ble medlem av Soci\xc3\xa9t\xc3\xa9 de la table ronde. _NEWLINE_Da hans kone d\xc3\xb8de den 22. april 1772, tapte han tiltakslyst og skaperkraft. Men han ble p\xc3\xa5 denne tiden kjent med abb\xc3\xa9 de Voisenon, som hjalp ham med arbeidet, skj\xc3\xb8nt det er uvisst i hvilken utstrekning. Omkring 1780 trakk han seg tilbake til Belleville n\xc3\xa6r Paris (n\xc3\xa5 i Paris), og d\xc3\xb8de der, nesten helt blind, i mai 1792, n\xc3\xa6rmest glemt._NEWLINE_Begge ektefellenes samlede verker ble utgitt under navnet Th\xc3\xa9\xc3\xa2tre de monsieur et madame Favart (ti bind, 1763-1772), mannens memoarer og brev i tre bind i 1808."